Nafarroako Parlamentuko Mahaiak, 2016ko maiatzaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Adolfo Araiz Flamarique jaunak aurkeztutako galdera, Lekarozko Aroztegia proiektuan saneamendu sarea justifikatu gabe egoteari buruzkoa.

2. Nafarroako Parlamentuko Aldizkari Ofizialean argitara dadin agintzea.

3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2016ko maiatzaren 23an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa parlamentu-taldeko eledun Adolfo Araiz Flamarique jaunak, Erregelamenduko 189. artikuluan ezarritakoaren babesean, honako galdera hau egiten du, idatziz erantzun dakion:

Landa Garapeneko, Ingurumeneko eta Toki Administrazioko Departamentuak, 2015eko abenduan, diziplinarteko eta departamentuarteko lantalde bat sustatu zuen, besteak beste “Aroztegia” izeneko udalez gaindiko plan sektorialaren administrazio-egoera aztertzeko.

Talde horrek zenbait bilera egin ondoren, txosten-laburpen bat prestatu zen, hainbat gogoeta biltzen dituena. Gogoeta horien berri izan ondoren, honako galdera hau aurkezten da, idatziz erantzun dakion:

Gobernua ados al dago txostenak egiten duen baieztapen batekin, zeinaren arabera saneamendu sarea (ur beltzak eta arazketa) justifikatu gabe dagoen, ez delako justifikatu egun dagoen sarearen ahalmena?

Zergatik ez dago proiektuko espedientean hornidura- eta saneamendu-azpiegiturei buruzko udal txostenik?

Iruñean, 2016ko maiatzaren 17an

Foru parlamentaria: Adolfo Araiz Flamarique

